ע"י גלעד גזית עודכן לאחרונה ספט 1, 2017
גם אם אתם לא חובבי קולנוע מושבעים ואף פעם אין לכם סבלנות לשבת ולראות סרט שלם בלי להירדם או לאבד את הסבלנות, ודאי למדתם לאורך השנים שיש סרטים שפשוט אסור להחמיץ. ריכזנו בפוסט 10 סרטים מומלצים מעניינים, מותחים, מצחיקים ומרגשים שעלו לאקרנים בתקופה האחרונה ולגמרי שווים שעה וחצי מזמנכם, ויש סיכוי גבוה שאפילו תיהנו מהם.
לא מסכימים איתנו? מרגישים שיש לכם המלצות נוספות לסרטי קולנוע אחרים שאסור לפספס? ראיתם את אחד הסרטים ונרדמתם באמצע? מוזמנים לכתוב לנו על כך בשרשור התגובות בפייסבוק. בנוסף אם אתם במצב רוח לצחוק קצת אנחנו מזמינים אתכם גם לבדוק את רשימת ההמלצות שלנו של 20 סרטי קומדיה מומלצים שאסור לכם לפספס. תהנו!
סרט הרפתקאות קודר ומלא נופים מקפיאים ומרהיבים. הסרט מספר על תלאותיו של צייד פרוות בתחילת המאה ה-19 ומסעותיו המושלגים כנגד כל הסיכויים לשרוד ולו רק כדי לנקום ברוצח בנו. בסרט מככבים לאונרדו דיקפריו, טום הארדי, דונל גליסון וויל פולטר.
סיפור סוריאליסטי, סאטירי ומבריק שחושף בפנינו עובדה משעשעת ומפתיעה: אלוהים קיים, הוא גם מניאק לא קטן והוא חי בבריסל, כך מסתבר. מדובר בטיפוס אשר מתנהג לא יפה לאשתו ולבתו, עד שיום אחד נמאס לילדה לספוג את עלבונותיו והיא מחליטה לנקום בו. הבת הקטנה פורצת למחשב של אלוהים ושולחת לכל בני האדם הודעת טקסט עם התאריך בו הם ימותו.
זוכה פרס השחקנית הטובה ביותר – פסטיבל קאן 2015. שנות החמישים השמרניות בארה"ב. קרול היא אישה נשואה יפה, אמידה ואלגנטית. תרז היא צעירה שרק מתחילה את דרכה בחיים. מפגש מקרי בחנות מצית חברות יוצאת דופן בין שתי הנשים, שתמשיך ותתפתח לאהבה נואשת וחסרת מעצורים.
רוקי בלבואה חוזר לקולנוע בסרט "קריד". אדוניס, נכדו של אפולו קריד ז"ל, מעולם לא הכיר את אביו, שהתמודד בשני קרבות אגרוף אגדתיים מול רוקי בלבואה. הבחור הצעיר נוסע לאתר את רוקי כדי לבקש ממנו שיאמן אותו, למרות שפרש מזירת הקרב לצמיתות. רוקי רואה באדוניס את הכוח והנחישות שהיו באביו ומסכים לבקשתו.
מכונת הכסף (The Big Short) הוא סרט קולנוע אמריקאי בבימויו של אדם מקיי. הסרט מבוסס על ספרו של מייקל לואיס באותו השם המתאר את התפתחות משבר הסאב-פריים והאישים שהצליחו לנצל אותו להתעשרותם. בסרט מככבים סטיב קארל, כריסטיאן בייל, בראד פיט וראיין גוסלינג.
זוכה פרס "דקל הזהב" לסרט הטוב ביותר, פסטיבל קאן 2015. לוחם מסרי-לנקה חובר לאישה זרה וילדה יתומה ומתחזה עמם למשפחה. יחד הם נמלטים מהתופת ומגיעים לפרברי פריז. הוא מתחיל לעבוד כשרת בבניין מגורים בשכונת מצוקה והאישה סועדת גבר חולה בבניין הסמוך. במהרה "המשפחה" מגלה שהיא ברחה מאזור מלחמה אחד רק כדי למצוא עצמה באזור מלחמה אחר.
לאחר שב-2014 לקחו אולפני האנימציה המובילים פיקסאר פגרה, בקיץ שעבר הם חזרו בענק עם הקומדיה המשפחתית על מה שקורה בראשה של הילדה ריילי לאחר שהיא עוברת לגור עם הוריה בעיר חדשה, סביב חמשת הרגשות המרכזיים שמניעים אותה. הסרט זכה לשבחים רבים לאור המסע המופלא אליו הוא לוקח את הקהל, צעיר כמבוגר, בנבכי הדימיון – תרתי משמע.
שערוריית ההתעללות המינית של כמרים בבוסטון בילדים שלקחו תחת חסותם העסיקה לא אחת את מערכות העיתונים בארה"ב. הסרט, בכיכובם של מייקל קיטון, רייצ'ל מק'אדמס ומארק רפאלו המצוין, מגולל את מאחורי הקלעים של עובדי מערכת עיתון שתובעים לחשוף את הסיפור ודוהרים קדימה בעבודתם, הטומנת בחובה השלכות רגשיות עבור הקורבנות ומעמד הכנסיה הקתולית.
סרט עצמאי שהצדיק את הבאז האדיר עמו הגיע לבכורה בפסטיבל טורונטו האחרון. גולת הכותרת היא שתי הופעות עוצרות נשימה של ברי לארסון והילד ג'ייקוב טרמבלי המגלמים אם ובנה המוחזקים בשבי במשך שנים, תוך שהאם מגוננת על בנה ויוצרת עבורו עולם ומלואו בחדר הקטן בו הם כלואים, שזה הדבר היחידי שהוא מכיר.
הסרט היחיד ברשימה שעדיין לא עלה לאקרנים אבל אנחנו לגמרי נקרענו מהטריילר שלו ומחכים לו בציפייה. מרגל סודי (מארק סטרונג) בלית ברירה נאלץ לשתף פעולה עם אחיו, חובב הכדורגל החוליגן (סשה ברון כהן), באחת ממשימותיו.
בראד פיטהקול בראשטריילריםכריסטיאן ביילסטיב קארלסרטיםסרטים 2016סרטים טובים
18,959 עוקבים עקבו אחרינו